Nyindrettet bibliotek Personalet har haft travlt i december med at nyindrette biblioteket, for at kunne byde brugerne velkommen til et mere tidssvarende bibliotek på Østerbrogade i Nørresundby. Tilbud fra biblioteket Håndværkerne har haft travlt med male og friske lokalerne op, og biblioteket tilbyder nu: Udstillingsområde, hvor du kan finde inspiration til din læsning Hjørnet, hvor du kan nyde udsigten over fjorden og læse dagens avis eller det nyeste magasin Hotspot - trådløst internet over hele biblioteket - medbring din bærbare pc og benyt bibliotekets internetforbindelse gratis Flere pc'er Automat med varme drikke Tv, hvor du kan se film Konkurrence den første uge Før biblioteket lukkede d. 3. december lovede biblioteket en præmie til den voksne låner og til det barn, der i åbningsugen har den længste afleveringskvittering! Indvielse Indvielsen finder sted torsdag d. 10. januar kl. 15 af Rådmand Henrik Thomsen. Der er underholdning ved Børnenes Hus og Visens Venner, samt et let traktement.

Opsummering:
Mandag d. 7. januar 2008 kl. 10 slår Nørresundby Bibliotek dørene op til et moderne og indbydende bibliotek.